
Ragadványnevek vizsgálata Tajtin

A munkámban a ragadványnevekkel foglalkozom falumban, Tajtin. A munkám célja, hogy az összegyűjtött névanyagot rendezve átfogó képet nyújtsak a falumban található nevek eredetéről és jelentéséről. Foglalkozom külön a ragadványnév fogalmával, kutatásával a vonatkozó szakirodalom alapján. A ragadványnevek rendszerezését a névadás indítéka szerint csoportosítottam, követve Bauko János rendszerezését. Munkám során külön kitérek a kutatópontomra, a gyűjtés módszerére, foglalkozom továbbá a ragadványnevek szociolingvisztikai vizsgálatával, azon belül a kétnyelvűséggel, a név iránti attitűddel, a nem, életkor és ragadványnév-használattal. Érintem továbbá a nevek dialektológiai vizsgálatának témáját is, részletezve a palóc nyelvjárást, a hangtani jelenségeket és a valódi tájszavakat. Munkám végén megemlítem az öröklödés témáját is.



